laion/Wikipedia-Exotic huggingface dataset:
יחסי פינלנד–שוודיה

בין פינלנד לבין ממלכת שוודיה מתקיימים יחסים דיפלומטיים מלאים, ושתיהן חברות במועצה הנורדית, באיחוד האירופי, באיחוד הנורדי ובמועצת מדינות הים הבלטי. בשנת 1154 ניצח אריק התשיעי, מלך שוודיה את פינלנד ואת תושביה הפגאניים ברובם, והביא להשתלטות שוודית על הארץ, שארכה קרוב ל-700 שנים. במהלך התקופה חלחלו התרבות והשפה השוודית לאזור, במה שדחק את השפה הפינית לשימוש המעמדות הנמוכים. במהלך המאה ה-18 הפכה פינלנד לזירת התגוששות בין האימפריה הרוסית לבין שוודיה על השליטה בצפון אירופה, תוך שהפינים משלמים את מחיר המאבק בדמות רעב ומגפות. בשנת 1809 כבש אלכסנדר הראשון קיסר רוסיה את פינלנד משוודיה במהלך המלחמה הפינית וסיפח אותה לאימפריה הרוסית בתור "הדוכסות הגדולה של פינלנד". במהלך 109 שנות הכיבוש הרוסי נתחזק מעמדה של השפה הפינית, עד כי בשנת 1892 שבה ותפסה את מקומה כשפה הרשמית (לצד שוודית). ב-6 בדצמבר 1917, זמן קצר אחרי מהפכת אוקטובר שהתרחשה ברוסיה והביאה לקץ שלטון הצארים, הכריזה פינלנד על עצמאותה. בשנת 1918 ידעה פינלנד מלחמת אזרחים קצרה, שעתידה הייתה לקבוע את הצביון שתקבל המדינה החדשה. המלחמה התנהלה בין "הלבנים", שהיו ברובם בורגנים עירוניים, ליברליים ומשכילים, לבין "האדומים", האיכרים הכפריים, הפועלים והקומוניסטים. סיוע מערבי הביא לניצחון הלבנים, ובתקופה שבין המלחמות הייתה פינלנד לדמוקרטיה בדלנית הדוגלת בנייטרליות. באביב 1939 פנתה ברית המועצות לפינלנד בדרישה למסור לידיה שטחים בדרום המדינה, בהם עיר הנמל האנקו הסמוכה להלסינקי, בטענה כי הדבר הכרחי לצורך הגנה על העיר הסובייטית לנינגרד. משסירבה פינלנד למתן דריסת-רגל סובייטית בשטחה, פלשה ברית המועצות לפינלנד ב-30 בנובמבר 1939 ופתחה במלחמת החורף. הצבא הפיני הקטן אך המיומן בלוחמת שלג התגונן היטב והסב אבדות כבדות לסובייטים, תוך שהוא מסתייע באקלים ובתנאי הקרקע הביצתיים של מזרח פינלנד. במהלך המלחמה השתתף קורפוס המתנדבים השוודי לצד צבא פינלנד, וסייע לו בלחימה נגד כוחות הצבא האדום. אולם בתום 100 ימי לחימה הכריעה העדיפות המספרית את הכף לזכותו של הצבא האדום, והפינים ביקשו הפסקת אש. בהסכם שנחתם באביב 1940 העבירה פינלנד לברית המועצות את המצר היבשתי קרליה (השייך לרוסיה עד היום). כעבור שנה נפתח סיבוב נוסף במלחמה, בו הפינים הצטרפו לגרמניה הנאצית במהלכיה בחזית המזרחית, תוך שהם נמנעים מלהכריז מלחמה על שאר בעלות הברית, ופלשו לברית המועצות בכוונה להחזיר את השטחים שאיבדו במלחמה הראשונה. במהלך המלחמה נשלחו כ-70,000 ילדים שפונו מאזורי הלחימה לשוודיה, שם שהו עד סוף המלחמה. לאחר המלחמה סייעה פינלנד לשוודיה להשתקם מנזקי המלחמה, ובשנת 1995 הצטרפו השתיים לאיחוד האירופי. ישנה מסורת בין המדינות שראשי שתי המדינות עורכים את ביקורם הראשון בחו"ל במדינה השכנה, אולם בשנת 2014 ערך ראש ממשלת פינלנד אלכסנדר סטוב את ביקורו הראשון באסטוניה. פינלנד מחזיקה בשוודיה שגרירות בסטוקהולם ו-21 שגרירויות בבורלנג, בורוס, אסקילסטונה, גטבורג, יבלה, האלמסטד, הפארנדה, קרלשמן, קרלסקוגה, קרלסטד, לנדסקרונה, לולאו, מאלמה, נורשפין, אוסקרשאמן, סגודקסואל, טרולהטן, אומאו, אופסלה, ויסבי ווסטרוס, ואילו שוודיה מחזיקה בפינלנד שגרירות בהלסינקי, ו-16 קונסוליות כבוד ביואנסו, ייבסקילה, קוקולה, קוטקה, קואופיו, לאהטי, לאפנראנטה, מרייהאמן, מיקלי, אואולו, פורי, ראספורי, רובניימי, טורניו, טורקו וואסה. מדיה וקבצים בנושא יחסי פינלנד–שוודיה בוויקישיתוף אתר על יחסי מדינות
מנעולן

מנעולן הוא אדם המומחה בהתקנה ובתחזוקה של מנעולים, מפתחות ומערכות אבטחה. מנעולן מתקן מנעול שבור, מייצר מפתחות, ומתקין מערכות אבטחה כמו אזעקות. הוא עוסק בפריצת מנעולים באופן מורשה, למשל כאשר מאבדים את המפתח. ברוב הארצות, על מנעולנים לפעול לפי כללים מחמירים. מנעולנים רבים מפעילים שירות נייד כדי לתת לקוחות שלהם שירות עד הבית או בחנות עצמה. מנעולנים יספקו שירותים כגון: פריצת רכב נעול, בית או כל מנעול אחר, החלפת מנעול שאינו תקין, כמו כן שיחזור מפתח כאשר המפתח אבד או מפתח שבור. מנעולנים רבים עם ידע רחב בתחום האבטחה יהיו גם מומחים בפריצה לכספות. יש הבדל בין מנעולן בסיסי למנעולן רכב שמתמחה גם בפתיחת נעילת ואקום. מנעולן בסיסי עוסק במגוון רחב של שירותי מנעולנות, כגון פריצת דלתות בתים, החלפת מנעולים, תיקון מנעולים פגומים, התקנת מנעולים חדשים, ואבטחת מבנים. תחום עיסוקו העיקרי הוא מבנים פרטיים וציבוריים. מנעולן רכב, לעומת זאת, מתמחה באופן ספציפי במנעולי רכבים. התמחותו כוללת לא רק פתיחת דלתות רכבים נעולות אלא גם טיפול במנגנוני נעילת ואקום, הנמצאים ברכבים מודרניים רבים. מנעולי ואקום דורשים מיומנויות וכלים מיוחדים כדי לפתוח אותם מבלי לפגוע במנגנון הנעילה או ברכב עצמו. בנוסף, מנעולני רכב מתמחים בתכנות מפתחות חכמים ושלטים לרכב, החלפת סוויץ' רכבים, ושכפול מפתחות רכבים. במדינות מסוימות מנעולים מתחילים כשוליות. באחרים הם חייבים לקבל תעודה של מנעולן מוסמך על ידי בית ספר למנעולנות. בישראל ישנם מספר אופני התמקצעות: הכשרה מקצועית על ידי משרד העבודה, התלמדות כשוליה וכן מספר קורסים של בתי עסק פרטיים. נכון לשנת 2023 פועלים בישראל מעל אלף מנעולנים מורשים[דרוש מקור], ומדי שנה מתקבלים יותר משני מיליון קריאות למנעולנים.[דרוש מקור] קריאות אלו כוללות בקשות לסיוע חירום כגון פריצת דלתות, החלפת מנעולים, פריצת כלי רכב ועוד. במהלך לימוד המקצוע מתנסה התלמיד במגוון שיטות פריצה וטכניקות החלפת מנעולים המקנות לבעל המקצוע את האפשרות לבצע את עבודתו ללא נזק לרכוש האישי של מבקשי הסיוע. שכפול מפתחות מסגר מדיה וקבצים בנושא מנעולן בוויקישיתוף
הליגה הארצית בכדורסל נשים

הליגה הארצית בכדורסל נשים היא ליגת הכדורסל השלישית בישראל לנשים. הליגה מורכבת מקבוצות שהשתתפו בעבר בליגה השנייה או הראשונה או שמתיימרות להעפיל אליה. ובנוסף קבוצות חדשות וקבוצות בת של קבוצות מהליגה הלאומית ומליגת העל. הליגה מחולקת לארבעה מחוזות (צפון/שרון/מרכז/דרום) בשני סיבובים של 11 משחקים. 4 הקבוצות שסיימו במקום הראשון בכל מחוז מעפילות אל טורניר העלייה, כאשר בחצי הגמר נפגשות 4 הקבוצות ושתי המנצחות מעפילות לליגה הלאומית, כאשר שתי המפסידות בחצי הגמר מתחרות על הכרטיס השלישי והקבוצה המנצחת עולה גם היא לליגה הלאומית. פרק זה טעון עדכון. אנא תרמו לוויקיפדיה ועזרו לעדכן אותו. טבלת הליגה צפון (אורכב 04.05.2017 בארכיון Wayback Machine) באתר איגוד הכדורסל טבלת הליגה שרון (אורכב 11.09.2019 בארכיון Wayback Machine) באתר איגוד הכדורסל טבלת הליגה מרכז (אורכב 12.12.2017 בארכיון Wayback Machine) באתר איגוד הכדורסל טבלת הליגה דרום (אורכב 02.05.2018 בארכיון Wayback Machine) באתר איגוד הכדורסל ליגה ארצית נשים צפון ארצית נשים שרון - IBBA, באתר ibasketball.co.il ארצית נשים מרכז - IBBA, באתר ibasketball.co.il ליגה ארצית נשים דרום
יעקב בהט

יעקב בהט (2 ביוני 1910 - 11 בפברואר 1988) היה חוקר ומבקר ספרות ישראלי, ממקימי החוג לספרות עברית וספרות השוואתית באוניברסיטת חיפה. פרסם מאמרים ומסות בענייני ספרות עברית וכללית. על שמו מעניקה אוניברסיטת חיפה את פרס בהט. נולד כיעקב בכשטיץ בז'וראבנו שבגליציה המזרחית, למד בחינוך יהודי מסורתי בתלמוד תורה ובגימנסיה העברית בקרקוב. ב-1932 עבר לווינה ולמד שם באוניברסיטה, בבית המדרש לרבנים בווינה ובבית המדרש לרבנים בברסלאו. ב-1938 עלה לארץ ישראל, המשיך את לימודיו באוניברסיטה העברית בירושלים ולימד ספרות, תושב"ע ולשון בבתי ספר תיכוניים בירושלים, רמת גן ותל אביב (שם היה מראשוני המורים בתיכון חדש). קצור תולדות הספרות הכללית, ש. שרברק, תש"ה (תחת השם י' בכשטיץ) ש"י עגנון וח' הזז: עיוני מקרא, יובל, תשכ"ב ודייק: תיקוני לשון ושפור הסגנון (עם מרדכי רון, מהדורות רבות) אורי צבי גרינברג: חקר ועיון בשירתו ובהגותו, יחדיו, 1983 אברהם שלונסקי: חקר ועיון בשירתו ובהגותו, יחדיו, דביר, תשמ"ב עקרי התחביר העברי, הוצאת הקיבוץ המאוחד ((עם מרדכי רון) ספרי לימוד לתיכון בספרות, לשון ותושב"ע "שיטת הדימויים ביצירתו של חיים הזז: מקורות, מקוריות ומאניירה", הקונגרס העולמי למדעי היהדות 9, ג (תשמה) 313-320 "עיונים במילונו הפיוטי של יונתן רטוש", עלי-שיח 18/17 (תשמג) 215-224 "מורשת ישראל בשירתו ובהגותו של א. שלונסקי", עלי-שיח 10-11 (תשמא) 57-71; 12-14 (תשמב) 110-134 "העקדה בעיני הפילוסופים ובעיני חז"ל", מאזניים נג 1 (תשמא) 25-34 "נושא המוות בשירתו ובהגותו של אורי צבי גרינברג", מאזניים מט, 5 (תשם) 238-244 "הלבנה-הירח-הסהר: מקומם, מקורותיהם ומשמעותם בשירתו של אורי צבי גרינברג", הספרות 26 (1978) 87-93 "הרעיון הגותי, משמעותו ומקורו בשירתו ובמשנתו של אורי צבי גרינברג", חקר ועיון במדעי היהדות, אוניברסיטת חיפה (תשלו) 49-59 "לסוגיית תוכן וצורה במשנתו של י.ח. ברנר", מאזניים לז (תשלג) 23-33 "עיונים ביצירתו של אורי צבי גרינברג", מאזניים ל (תשל) 128-139 "לעיקרי שיטת השינויים בין מהדורה קמא למהדורא בתרא ביצירת חיים הזז", תרביץ לט (תשל) 390-414 "עבריותה של השירה העברית הצעירה", הקונגרס העולמי למדעי היהדות 4,2 (תשכט) 77-81 "למהותה של האסוציאציה הלשונית-אמנותית: עיונים בבעיית סגנונו האמנותי של עגנון", לשוננו לב (תשכח) 388-376 רשימת המאמרים של יעקב בהט באתר רמב"י יעקב בהט, ב"לקסיקון הספרות העברית החדשה" (ע), מת חוקר הספרות יעקב בהט, מעריב, 12 בפברואר 1988 אהוד בן עזר, יעקב בהט - מורה לספרות, מעריב, 19 בפברואר 1988 - הספד הלל ברזל, "יעקב בהט ז"ל", ידיעון האיגוד העולמי למדעי היהדות 29, תשמ"ט. (המאמר זמין לצפייה במאגר JSTOR לאחר הרשמה) יעקב בהט (1910-1988), דף שער בספרייה הלאומית יעקב בהט, בלקסיקון הספרות העברית החדשה
מע"ש

מע"ש (ראשי תיבות של "מפעל עבודה שיקומי") הוא מסגרת יומית עבור בני אדם עם מוגבלות שכלית התפתחותית ברמה קלה או בינונית, המשלבת תעסוקה ברמה קלה והכשרה לתעסוקה. בישראל קיימים מאות מרכזי מע"ש. מרכזי מע"ש קיימים בכל רשות מקומית, והם אחד השירותים שניתנים מטעם המחלקה לשירותים חברתיים, באמצעות עמותות מפעילות. מטרת המע"ש היא להכשיר אנשים בוגרים (מעל גיל 21) עם מוגבלות שכלית התפתחותית לחיי עבודה, לאחריות ולעצמאות מרבית. עבור רוב המועסקים משמש המע"ש מקום עבודה קבוע למשך כל חייהם הבוגרים. יום העבודה מתחיל ב-8:00 בבוקר ומסתיים בשעות אחר הצהריים, לרוב ב-15:00 או 16:00 - שעת הסיום משתנה בהתאם לאופי העבודה וליכולותיו של כל חניך. העבודה במקום מבוססת על עבודות פשוטות, המוזמנות מספקים וממפעלים שונים, כגון מיון, הרכבה ואריזה, כאשר לכל חניך מותאמת עבודה על פי יכולתו. במע"שים מסוימים ישנה הפעלה מלאה של קווי ייצור והתוצרת נמכרת בשוק החופשי. הפעילות במסגרת המע"ש נעשית בהשגחה מלאה של מדריכים. במקום מועסק גם עובד סוציאלי המסייע לחניכים בשיחות, בפתרון בעיות, בקשר עם הוריהם ובתיווך עם מחלקות הרווחה או עם מרפאות, ועוד. בנוסף, מקבלים החניכים במקום באופן קבוע ארוחת צהריים חמה. תשלומים: כל חניך במע"ש מקבל תשלום חודשי עבור עבודתו, בהתאם להספק שלו בעבודה (בדרך כלל מדובר בסכום שנע בין 250 - 50 ₪ לחודש). התשלום מועבר ישירות לחשבון הבנק של החניך או של האפוטרופוס שלו. מעבר לכך, ההורים משתתפים בתשלום עבור המרכז, בשיעור של 10% מסכום קצבת הנכות של החניך. השתתפות זו מסייעת במימון החזקת המדריכים, הליווי הצמוד, הארוחות ועוד. בישראל, מרכזי מע"ש מופעלים על ידי עמותות ללא מטרת רווח. על מנת להתקבל למע"ש, יש לפנות למחלקה לשירותים חברתיים באזור המגורים של המבקש. פרטי תוכנית תעסוקה לאוכלוסיות רווחה באתר משרד העבודה, הרווחה והשירותים החברתיים מרכז תעסוקה שיקומי (מע"ש) לאנשים עם מוגבלות שכלית התפתחותית, באתר כל זכות העובדים במקום מוכשרים לחיי תעסוקה ולכן נקראים "חניכים".
גביע האיגוד בכדורסל נשים

גביע האיגוד בכדורסל או גביע המדינה לליגות הנמוכות (שמו הרשמי: גביע איגוד הכדורסל) הוא טורניר כדורסל שנוסד בשנת 1975, שמשתתפות בו קבוצות הליגה הלאומית בכדורסל נשים, הליגה הארצית, ליגה א' בכדורסל נשים, משחקי הגביע משוחקים בשיטת "נוק אאוט", כאשר המנצחת עולה לשלב הבא, והמפסידה מודחת. חצאי הגמר והגמר נערכים בשיטת שני משחקים, כל אחת מהקבוצות מארחת משחק אחד, כאשר המנצחת בסיכום שני המשחקים עולה לשלב הבא. במשחק הגמר מתקימים שני משחקים בית וחוץ והזוכה היא המנצחת בסיכום שני המשחקים. בטורניר משתתפות 12 קבוצות מהליגה הלאומית, 8 מהליגה הארצית ו-2 מליגה א' (22 קבוצות), כאשר בשלב הראשון רק 8 הקבוצות שניצחו בפער הגדול ביותר מעפילות לשלב רבע הגמר. פרק זה לוקה בחסר. אנא תרמו לוויקיפדיה והשלימו אותו.
יחסי ארצות הברית – שוודיה

בין ארצות הברית לבין ממלכת שוודיה מתקיימים יחסים דיפלומטיים מלאים, והן מקיימות ביניהם קשרים בשלל תחומים. בנוסף, הנציגות הדיפלומטית של שוודיה בקוריאה הצפונית, מייצגת ושומרת שם על האינטרסים של ארצות הברית. בשנת 1638 הקימו מתיישבים שוודיים את שוודיה החדשה לאורך נהר הדלאוור על החוף האטלנטי של צפון אמריקה, אשר התקיימה עד לשנת 1655. שוודיה לא התערבה במלחמת העצמאות של ארצות הברית, ובשנת 1783 הכירה במדינה האמריקנית החדשה וחתמה עמה על הסכם סחר. בין השנים 1820–1930 היגרו כ-1.3 מיליון שוודים לארצות הברית ורובם התיישבו במרכז ובמערב ארצות הברית, וחלק ניכר מתוכם התיישבו במינסוטה. במהלך מלחמת האזרחים האמריקנית תמכו רוב המהגרים השוודים בכוחות האיחוד. בשנת 1952 ביקר טאגה ארלנדר, ראש ממשלת שוודיה בבית הלבן, ונפגש עם נשיא ארצות הברית הארי טרומן. במהלך המלחמה הקרה נערכה הממשלה השוודית בחשאי לקבלת סיוע מארצות הברית, במקרה של תוקפנות סובייטית. בין השנים 1968–1976 היו היחסים בין המדינות קרירים, עקב התנגדותה התקיפה של שוודיה למעורבותה של ארצות הברית במלחמת וייטנאם. בשנים שלאחר מכן התחזקו היחסים בין המדינות, ולאחר פיגועי 11 בספטמבר תמכה שוודיה בפלישה לאפגניסטן. בשנת 2003 התנגדה שוודיה לפלישה לעיראק וטענה כי היא מנוגדת לחוק הבינלאומי, אולם התנגדותה הייתה פחות נחרצת מהתנגדותה למלחמת וייטנאם. בשנת 2011 שיתפה שוודיה פעולה עם הכוחות האמריקניים ועם כוחות נאט"ו במלחמת האזרחים בלוב, וחיל האוויר השוודי השתתף בתקיפה הבינלאומית בלוב. בין ארצות הברית לשוודיה מתקיימים יחסי מסחר פעילים, וארצות הברית כיום היא שותפת הסחר השלישית בגודלה בשוודיה. בנוסף, חברות אמריקניות הם החברות הזרות המיוצגות ביותר בשוודיה. ארצות הברית מחזיקה בשוודיה רק שגרירות בסטוקהולם, ואילו שוודיה מחזיקה בארצות הברית שגרירות בוושינגטון די. סי., ו-28 קונסוליות כבוד באנקורג', אטלנטה, בוסטון, שיקגו, קליבלנד, דאלאס, דנוור, דטרויט, פורט לודרדייל, הונולולו, יוסטון, ג'יימסטאון, קנזס סיטי, לאס וגאס, מילווקי, מיניאפוליס, ניו אורלינס, ניו יורק, נורפוק, אומהה, פילדלפיה, פיניקס, ראלי, סולט לייק סיטי, סן דייגו, סן פרנסיסקו, סיאטל וסנט לואיס. מדיה וקבצים בנושא יחסי ארצות הברית – שוודיה בוויקישיתוף אתר על יחסי מדינות
צייד בודד הוא הלב (ספר)

צייד בודד הוא הלב (באנגלית: The Heart Is a Lonely Hunter) הוא רומן הביכורים של הסופרת האמריקאית קארסון מקאלרס, אשר יצא בשנת 1940. מקאלרס הייתה בת 23 בזמן פרסום הספר. הספר מתאר את קורותיו של אדם חירש-אילם בשם ג'ון סינגר, ועל האנשים שהוא פוגש בהם בשנות ה-1930, בעיירה קטנה בג'ורג'יה. הסיפור מתמקד בבדידותם ומאבקיהם של אנשים בשולי החברה, אלכוהוליסטים, שחורים הסובלים מגזענות, עניים, מתבגרים ועוד. הספר מתחיל בהתמקדות בחברות שבין ג'ון סינגר וספירוס אנטונפולוס. שניהם מתוארים כחרשים-אילמים, אשר חיים יחדיו מזה מספר שנים. אנטונפולוס חווה התדרדרות במצבו הנפשי, ומתחיל להתנהג באופן הרסני ומופרע, למרות ניסיונות התערבות מצד סינגר, ובסופו של דבר, הוא מאושפז במוסד לחולי נפש מחוץ לעיר. סינגר, שנותר בדד, עובר לגור בחדר באכסניה. המשך הספר מסופר ממספר נקודות מבט של אנשים אותם פוגש סינגר, ומספר על הניכור והאתגרים שבחייהם: מיק קלי, נערה "טומבוי" שאוהבת מוזיקה וחולמת לקנות פסנתר; ג'ייק בלאונט, אלכוהוליסט שפעיל בתנועת איגוד העובדים; ביף בראנון, בעליו של הדיינר המקומי; וד"ר בנדיקט מאדי קופלנד, רופא שחור אידיאליסט. כאשר פורסם הרומן, הוא עורר סנסציה בעולם הספרות, ונסק לראש רשימת רבי המכר של 1940. הספר, הראשון של מקאלרס, היה גם הראשון בשורת ספרים פרי עטה שנתנו קול לאלה שבדרך כלל מחוקים ומושתקים - הדחויים, הנשכחים, הפגועים והמדוכאים בחברה.  "Modern Library" דירג את "צייד בודד הוא הלב" כמספר 17 ברשימת "100 הרומנים הטובים ביותר בשפה האנגלית מהמאה ה-20". טיים מגזין כלל אותו ב"רשימת טיים של 100 הרומנים הטובים ביותר בשפה האנגלית מ-1923 עד 2005". בשנת 2004 הספר נבחר למועדון הקריאה של אופרה וינפרי. הספר עובד לסרט באותו השם בשנת 1968, בכיכובם של אלן ארקין, סנדרה לוק וסיסלי טייסון. עיבוד לבמה הוצג לראשונה ב-30 במרץ 2005, בתיאטרון "Alliance" באטלנטה, ג'ורג'יה. האמן הבריטי ג'ו סימפסון ביסס את עבודתו באותו השם על הספר, בשנת 2014, כחלק מסדרת עבודותיו שכותרתה "לונדון". הספר תורגם לעברית פעמיים: צייד בודד הוא הלב, תרגמה יעל מדיני, עם עובד, 1961. צייד בודד הוא הלב, תרגם אברהם יבין, עם עובד, 2008. צייד בודד הוא הלב, באתר אנציקלופדיה בריטניקה (באנגלית) רות נצר. צייד בודד הוא הלב - חיפוש אחר זולתעצמי. בתוך: נפש הספרות - מסות על ספרות ושירה במבט יונגיאני. כרמל. 2021 The Carson McCullers project Lacayo, Richard (2005-10-16). "Best Books of ALL TIME | All-TIME 100 Novels". TIME.com. Heart Tour Program: The Acting Company www.theactingcompany.org Variety http://www.variety.com/review/VE1117926738.html?categoryid=33&cs=1 Joe Simpson "Joe Simpson - The Heart Is A Lonely Hunter, Oil on Canvas" "2014"
ויקטור גנב

ויקטור ויקטורוב גנב (בבולגרית: Виктор Викторов Генев; נולד ב-27 באוקטובר 1988) הוא כדורגלן בולגרי, המשחק בסלביה סופיה בעמדת הבלם. גנב התחיל את הקריירה שלו במחלקת הנוער של לבסקי סופיה. בעונת 2007/2008 עלה לקבוצה הבוגרת, אך בתחילת העונה הושאל למונטנה וחזר ממנה בינואר של אותה שנה. ב-19 במרץ 2008 ערך את הופעת הבכורה שלו בקבוצה הבוגרת במשחק הליגה בהפסד 1-0 נגד לוקומוטיב פלובדיב. ב-15 ביולי 2009 גנב ערך את הופעת הבכורה שלו במסגרת אירופית בניצחון 0-4 נגד סנטה ג'וליה האנדורית במסגרת מוקדמות ליגת האלופות. ב-23 ביוני 2010 חתם בסלביה סופיה אליה הגיע בהעברה חופשית. במהלך תקופתו בסלביה, הושאל לקריליה סובייטוב סמרה מליגת העל הרוסית ולאולקסנדריה מליגת העל האוקראינית. בינואר 2014 חתם בספרטק סמיי מליגת העל הקזחית. ב-26 בפברואר 2015 חתם בסנט מירן מליגת העל הסקוטית. יומיים לאחר מכן, ערך את הופעת הבכורה שלו בקבוצה בניצחון 0-1 נגד המילטון אקדמיקל. ב-7 בספטמבר 2015 חתם בפטרולול פלוישט עד לסיום העונה. במאי 2016 חתם בדינמו מינסק מליגת העל הבלארוסית בכדורגל בה שיחק שני משחקים ושוחרר לאחר מכן. בתחילת עונת 2016/2017 חזר ללבסקי סופיה וב-26 בפברואר 2017 חתם בבוטב פלובדיב. בתום העונה גנב זכה עם בוטב בגביע הבולגרי. בנוסף, גנב הבקיע פנדל במהלך דו-קרב בעיטות עונשין נגד לודוגורץ ראזגרד במסגרת הסופר קאפ הבולגרי, בו זכתה בוטב אחרי ניצחון 4-5 בתום הדו-קרב. ב-24 באוגוסט 2017 חתם במ.ס. אשדוד לשנתיים כמחליפו של חאתם אלחמיד שעזב להפועל באר שבע, אך בתום העונה שוחרר מהקבוצה. ב-1 בנובמבר 2018 חתם בצ'רנו מורה ורנה. לבסקי סופיה ליגת העל הבולגרית: 2008/2009 הסופר קאפ בולגרי: 2009 בוטב פלובדיב ליגת העל הבולגרית: 2016/2017 הסופר קאפ בולגרי: 2017 ויקטור גנב, באתר Transfermarkt ויקטור גנב, באתר Soccerway ויקטור גנב, באתר FootballDatabase.eu דור ביטון, ‏רשמית: ויקטור גנב חתם לשנתיים במ.ס אשדוד, באתר ONE‏, 24 באוגוסט 2017
אצטדיון דלה רומא

אצטדיון דלה רומא (באיטלקית: Stadio della Roma) הוא פרויקט לבניית אצטדיון כדורגל ברומא שבאיטליה, אשר מיועד להכיל 52,500 מקומות ישיבה ולשמש את קבוצת הכדורגל רומא במקום האצטדיון הנוכחי שלה, הסטאדיו אולימפיקו, אותו היא חולקת עם היריבה העירונית לאציו. בשנת 2016, נתן בנק ההשקעות הגלובלי גולדמן זקס, הלוואה של 30 מיליון יורו לקרן "Stadio TDV S.p.A", המיועדות עבור החברה הקבלנית NEEP Roma Holding, בשביל עבודות הפיתוח לקראת בניית האצטדיון. ב-2 בפברואר 2017 דחו ראש מחוז לאציו וראש עיריית רומא את ההצעה לבניית האצטדיון, אך לאחר בדיקה מעמיקה בנושא והתאמות בעיצוב, ב-24 בפברואר חזרו בהם מהחלטתם ואישרו את התוכנית. המיקום המתוכנן לאצטדיון הוא לאורך נהר הטיבר בכביש המחבר את העיר רומא לנמל התעופה לאונרדו דה וינצ'י-פיומיצ'ינו בשטח בו ממוקמות מסילות הרכבת הטור די ואלה. האצטדיון תוכנן על ידי האדריכל האמריקאי דן מייס שתכנן אותו בהשראת הקולוסאום וחברת הקבלן NEEP Roma Holding, תהייה ממונה על בניית האצטדיון. האצטדיון יכלול תאי צפייה יוקרתיים, ו-14,000 מקומות המיועדים לאוהדי הגרעין הקשה היושבים כיום ב"Curva Sud" בסטאדיו אולימפיקו. בפברואר 2021 הודיעו ראשי המועדון על זניחת הפרויקט לבניית האצטדיון בטור די ואלה. אתר האינטרנט הרשמי של אצטדיון דלה רומא (באיטלקית ובאנגלית) אצטדיון דלה רומא, ברשת החברתית אקס (טוויטר) bren, Roma Board Abandons Stadio della Roma Plans at Tor di Valle, Chiesa Di Totti, ‏5 בינואר 2021
יחסי דנמרק–נורווגיה

בין ממלכת דנמרק לבין ממלכת נורווגיה מתקיימים יחסים דיפלומטיים מלאים, ושתיהן חברות במועצה הנורדית, בנאט"ו, באיחוד הנורדי ובמועצת מדינות הים הבלטי. בשנת 1397 הוקם איחוד קאלמאר, אשר היווה איחוד (אוניה פרסונלית) של שלוש הממלכות דנמרק, נורווגיה (כולל איסלנד, גרינלנד, איי פארו והאיים שטלנד ואורקני) ושוודיה (לרבות חלקים מפינלנד) תחת מלך אחד. היוזמה לאיחוד הייתה של מרגרט הראשונה, מלכת דנמרק ושל ולדמר הרביעי, מלך דנמרק. טכנית, המדינות לא ויתרו רשמית על ריבונותן או על עצמאותן, אך במושגים פרקטיים, הן היו יחידות אוטונומיות בלבד, כשהמונרך מחזיק בריבונותן, ובפרט מוביל את יחסי החוץ שלהן. למדינות היו אינטרסים שונים משלהן (במיוחד אי שביעות הרצון של האצולה השוודית מהתפקיד המרכזי ששיחקה דנמרק באיחוד), דבר שהוביל בסופו של דבר לעימות בין המדינות המאוחדות, ולפער ביניהן, שהלך והתעצם עד לפירוק האיחוד בשנת 1523, כשגוסטב ואסה הפך למלך שוודיה. טכנית, האיחוד מעולם לא בוטל. נורווגיה ומושבותיה, המשיכו להוות חלק מדנמרק, כחלק מממלכת דנמרק-נורווגיה, תחת בית אולדנבורג. בשנת 1814 נערכה מלחמת גונבואט כחלק מהמלחמות הנפוליאוניות, וכתוצאה ממנה עברה נורווגיה לשליטת שוודיה, כחלק מהאיחוד השוודי-נורווגי. בשנת 1905 בוטל האיחוד ונורווגיה הפכה להיות ממלכה עצמאית, תוך שהיא בוחרת בקרל, נסיך דנמרק לכהן כמלך נורווגיה, תחת השם הוקון השביעי, מלך נורווגיה. עם הכרזת העצמאות הכירה דנמרק בנורווגיה, וכוננה עמה יחסים דיפלומטיים. במהלך מלחמת העולם השנייה נכבשו שתי המדינות במהלך מבצע וזריבונג, והיו תחת שליטה גרמנית עד סיום המלחמה. לאחר המלחמה הצטרפו שתי המדינות לנאט"ו, וכיום הן מקיימות ביניהן קשרים במגוון תחומים, וביניהם תרבות, כלכלה וביטחון. כיום חיים כ-15,000 נורווגים בדנמרק, וכ-20,000 דנים בנורווגיה. נורווגיה מחזיקה בדנמרק שגרירות בקופנהגן, ו-13 קונסוליות באובנרו, אולבורג, אורהוס, אסביירג, פרדריקיה, אלסינור, הרנינג, היורינג, הורסנס, פאלסטר נייקובינג, אודנסה, רונה ותירד. מאידך, דנמרק מחזיקה בנורווגיה שגרירות באוסלו, ו-13 קונסוליות כבוד באולסונד, ארנדאל, ברגן, בודו, דראמן, פרדריקסטאד, המרפסט, הרסטד, האוגסונד, קריסטיאנסנד, לרוויק, לילהאמר, לילסנד, נרוויק, סטוונגר, טרומסה, טרונדהיים, טונסברג ווארדו. מדיה וקבצים בנושא יחסי דנמרק–נורווגיה בוויקישיתוף לשכת הסטטיסטיקה הדנית לשכת הסטטיסטיקה הנורווגית אתר על יחסי מדינות
פושקין (פירושונים)

האם התכוונתם ל... אלכסנדר פושקין – אחד מגדולי המשוררים הרוסים רובע פושקין (סנקט פטרבורג) – רובע בדרום העיר סנקט פטרבורג, רוסיה פושקין (עיר) – יחידה מנהלית ברובע פושקין מוזיאון פושקין – המוזיאון הגדול במוסקבה, בירת רוסיה גנרל לאוניד פושקין - דמות ראשית בסרט 007 באזור המסוכן
אלפרד סיסלי

אלפרד סיסלי (בצרפתית: Alfred Sisley; 30 באוקטובר 1839 – 29 בינואר 1899) היה צייר צרפתי. סיסלי, יליד פריז, החל בשנת 1860 ללמוד בסטודיו של האמן שארל גלייר, שם הכיר את עמיתיו ליצירה לעתיד קלוד מונה ופייר-אוגוסט רנואר. בשנת 1871, בעת טיול עם קלוד מונה, בלונדון, אנגליה, גילה אלפרד את יצירותיהם של ג'וזף טרנר וג'ון קונסטבל. יצירותיהם של אמנים אלה, וכן האמנות האנגלית בכלל, השפיעו על תחום יצירתו של סיסלי. באותה תקופה החל לעבוד סיסלי יחד עם האמנים האימפרסיוניסטים, ביניהם חבריו לעבודה מונה ורנואר, וכן אדגר דגה וקאמי פיסארו. במהלך חייו צייר סיסלי כ-900 ציורי שמן, ברובם תיאר נופים כפריים. נפטר בשנת 1899 מסרטן. היה נשוי ואב לשניים. מדיה וקבצים בנושא אלפרד סיסלי בוויקישיתוף אלפרד סיסלי, באתר Biography.com אלפרד סיסלי, באתר מוזיאון הכט אלפרד סיסלי, באתר אנציקלופדיה בריטניקה (באנגלית) אלפרד סיסלי, באתר "Find a Grave" (באנגלית) אלפרד סיסלי, באתר Discogs (באנגלית) ערך זה הוא קצרמר בנושא ציירים ובנושא צרפתים. אתם מוזמנים לתרום לוויקיפדיה ולהרחיב אותו.
דינמו מוסקבה במפעלים האירופיים

דינמו מוסקבה היא קבוצת כדורגל רוסית, שהייתה אחת הקבוצות המוצלחות בזירה האירופית בתקופת ברית המועצות. ברם, מאז שנות ה-90 של המאה ה-20 ירדו מאוד יכולותיה והתואר היחיד שלה מאז התפרקות ברית המועצות הוא הזכייה בגביע הרוסי בכדורגל בעונת 1995. כך למשל, בעונת 1971/72 דינמו הייתה קבוצת הכדורגל הסובייטית הראשונה שהצליחה להעפיל לגמר טורניר אירופי, משהעפילה למשחק הגמר של גביע אירופה למחזיקות גביע שנערך בקאמפ נואו שבברצלונה והפסידה לקבוצה הסקוטית, גלאזגו ריינג'רס, בתוצאה 3:2. בהמשך העפילה לשלבי חצי גמר הטורניר בעונות 1978 ו-1985 אך לא הצליחה לשחזר הישג זה שוב, אם כי היה זה ההישג הגדול ביותר של קבוצה רוסית בטורנירים האירופיים, עד שצסק"א מוסקבה זכתה בגביע אופ"א בשנת 2005. נכון ל-17 בספטמבר 2020: להלן השחקנים הניצבים בראש טבלת כובשי השערים במדי דינמו במפעלים האירופיים. כתב מודגש מתייחס לשחקנים שעדיין פעילים בקבוצה האתר הרשמי של קבוצת דינמו מוסקבה דירוג המועדונים של אופ"א בבעיטות עונשין 4:1 בפנדל 3:4 בפנדל 3:0 בפנדלים 5:4 ולאזניה סירבה לשחק 3:1 בבעיטות עונשין משחק החוץ נערך במגרש נייטרלי בניקוסיה, קפריסין לפי תוצאות ההגרלה דינמו הייתה אמורה לשחק קודם בחוץ, אך לבסוף אופ"א בחליפה את סדר המשחקים הקבוצה סיימה במקום הרביעי בעונת 2014/2015, אך נאסר על הקבוצה להשתתף במפעלים האירופיים עקב הפרת תקנות אופ"א לתחרות כלכלית הוגנת